അസീസ് മിയാൻ

പാകിസ്താനിലെ പ്രമുഖ കവ്വാലി ഗായകനായിരുന്നു അസീസ് മിയാ കവ്വാൽ() (ഏപ്രിൽ 17, 1942 – ഡിസംബർ 6, 2000). കവ്വാലി ശൈലിയിൽ  ഗസൽ ആലപിക്കുന്നതിലും ഇദ്ദേഹം പ്രശസ്തനായിരുന്നു.

ജീവചരിത്രം
ബ്രിട്ടീഷ് ഇന്ത്യയിലെ ഡൽഹിയിലാണ് അബ്ദുൽ അസീസ് ജനിച്ചത്. മിയാ എന്ന പ്രയോഗം കവ്വാലികളിൽ പതിവായി ഉപയോഗിച്ചതിനാൽ അരങ്ങിൽ ഇത് അദ്ദേഹത്തിന്റെ പേരിന്റെ ഭാഗമായി മാറി.

അസീസ് മിയാ മൈർതി എന്ന് ഇദ്ദേഹം സ്വയം പരിചയപ്പെടുത്തി. മൈർതി എന്നത് ഇന്ത്യയിലെ മീററ്റ്; 1947ൽ പാകിസ്താനിലേക്ക് കുടിയേറുന്നതിന് മുൻപ് ഇദ്ദേഹം താമസിച്ചിരുന്നത് ഇവിടെയാണ്.

പത്താം വയസ്സിൽ ഉസ്താദ് അബ്ദുൽ വാഹിദ് ഖാനിന് കീഴിൽ കവ്വാലി പഠനമാരംഭിച്ചു.പതിനാറു വർഷം ലാഹോറിലെ ദാതാ ഗഞ്ജ് ബക്‌ഷ് സ്കൂളിൽ പഠിച്ചു. ലാഹോറിലെ പഞ്ചാബ് സർവ്വകലാശാലയിൽ നിന്നും ഇദ്ദേഹം ഉർദു സാഹിത്യത്തിൽ ബിരുദം കരസ്ഥമാക്കി.

അവലംബം

വർഗ്ഗം:പാകിസ്താനി കലാകാരന്മാർ
വർഗ്ഗം:പാകിസ്താനി ഗായകർ
വർഗ്ഗം:കവ്വാലി ഗായകർ